Фарзандларнинг ота-она олдидаги бурч ва вазифалари | FargonaZiyo.uz\nФарзандларнинг ота-она олдидаги бурч ва вазифалари\nБизни туғилиб, эс-хушимизни танишимизда, вояга етиб, билим ва касб эгаллашимизда, инсоний фазилатлар ва яхши хулқ сохиби бўлиб етишимизда, хуллас жамиятда муносиб комил инсонлар қаторидан жой олишимизда ота-онанинг буюк хиссаси борлигини ҳеч ким инкор қила олмайди. Қуръони каримда Аллоҳ таоло шундай буюради:\n“Роббингиз, ёлғиз унинг ўзига ибодат қилишларингизни ҳамда ота-онага яхшилик қилишларингизни амр этди. Агар уларнинг (ота-онангизнинг) бирови ёки ҳар иккиси сенинг ҳузурингда кексалик ёшига етсалар, уларга қараб “уф” тортма ва уларнинг (сўзларини) қайтарма! Уларга (доимо) яхши сўз айт! Улар учун мехрибонлик билан, хорлик қанотини паст тут-хокисор бўл ва: “Роббим,мени (улар) гўдаклик чоғимдан тарбиялаб ўстирганларидек, сен ҳам уларга раҳм-шафқат қилгин”, деб (хақларига дуо қил!)” (Исро сураси, 23-24 оятлар).\nДархақиқат, отамиз бизнинг дунёга келишимизга сабабчи бўлади, вояга етишимизда ўзининг меҳнати ва рўзғор юритиши билан фаол иштирок этади. Бизнинг камолга етишимизда онанинг беқиёс хизматларини таърифлашга тил ожиз, қалам ноқис, сўз танқислик қилади. Бир аъробий Пайғамбар алайҳиссаломдан: “Менда отамнинг хаққи кўпми ёки онамнинг?” деб сўраганида, у зот уч мартагача “онангнинг хаққи” деб жавоб қайтарганлар ва тўртинчи марта сўраганида “отангнинг” деганлар.\nФарзандларнинг ота-оналари олдида шундай бурч ва вазифалари борки, уларга танимиз, тилимиз, дилимиз, молимиз билан хизмат қилиб ушбу бурч ва вазифамизни адо этмоғимз шартдур.\nТани вужудимиз билан хизматда бўлишимиз, аввало, уларнинг хизматларида хозиру нозир бўлиб туришимиз. Гуноҳ бўлмайдиган ишга буюрсалар, шу заҳоти сўзсиз бажо келтиришимиз. Ҳатто ҳажга ёки илм излаб кетаётан бўлсангиз ҳам уларнинг розилигисиз сафарга чиқманг. Уларни кўрганда ўринларимиздан туриб ва ўтирганганларидан кейин ўтириш. Уларнинг ҳузурида қовоқ солиб хўмрайиб ўтирмаслик, уларнинг номларини айтиб чақирмаслик, ҳазил ва мазах қилмаслик. Тилимиз билан хизмат қилишимиз ота-онамиз билан гаплашганимизда юмшоқ ва одоб билан гаплашишимиз. Заруратдан ортиқча сўзлашмаслик, гаплашаётганда сўзларини бўлиб юбормаслик, уларни сўзларини асло рад қилмаслик. Уларга дилимиз билан хизмат қилишимиз уларни дилдан дўст тутиб раҳм-шафқат кўрсатиш шодлик ғамлигида шерик бўлиш уларга озор бермасликни доимо дилимизда ният қилиб юришимиздир. Уларга молимиз билан хизмат қилишимиз, ўзимиз кийган нарсадан кийдиришимиз, оби таомларига эътибор қилиб туришимиз, бирга таомланганда овқатни лаззатли жойини уларга илинишимиз, бирор орзу ниятлари бўлса, уни барпо қилишга ҳаракат қилишимиз, ота-онамизни барча дунёвий эҳтиёжларини муҳайё этиб улар учун мол дунёмизни аямаслигимиздир.\nАбу бурда ибн Абу Муъан ал-Ашъарийнинг айтишларича, Абдуллоҳ ибн Умар яманлик бир одам ўз онасини опичлаб олиб, хонаи каъбани тавоф қилдириб юрганини кўрдилар. У одам қуйидаги байтни оханг билан ўқирди:\nОнаи зорим учун бўйнимни эгган теваман,\nТевага минган онам хорсалар ҳам мен чарчамам.\nУ шуни ўқиб туриб Абдуллоҳга қарадида: “Эй Абдуллоҳ ибн Умар, мана шу хизматим билан онамнинг хаққини адо қилолдимми”, деб сўради. “Йўқ бу хизматинг сени туғиш пайтида онангни қийнаб тутган тўлғоқларининг биттасига ҳам баробар эмас”, – деди.\nАллоҳ таоло барчаларимизни фарзандлик бурч ва вазифаларимизни тўла адо этишимизни, ота-оналаримизни рози қилиб, Ўзининг ризолигига эришмоқлигимизни насиб этсин!\nҚува тумани “Қўшкечик” масжиди имом-хатиби\nPrevious Post: Рамазон – гуноҳлардан фориғ бўлиш мавсуми\nNext Post: Келинжон, хатм қилинг!


Бухоро шаҳрида вилоят фавқулодда вазиятлар бош¬қармасининг Аҳоли ва раҳбарлар таркибини тайёрлаш маркази, қутқарув отряди ҳамда шаҳар фавқулодда вазиятлар бўлимининг янги биноси қу¬рилиб, фойдаланишга топширилди. Ушбу мажмуанинг -очилиш маросимида бош¬қар¬манинг шахсий таркиби ¬аъзолари, соҳа ходимлари, меҳнат фахрийлари, ёш кўнгилли қутқарувчилар, шунингдек, турли ташкилот ва муассасаларнинг вакиллари иштирок этишди.\nТадбирда республика фав¬қулодда вазиятлар вазирининг биринчи ўринбосари, полковник Комилжон Арипов сўзга чиқиб, юртимизда фуқароларни табиий ва техноген характердаги турли офатлардан муҳофаза қилиш, зарур ҳолларда аҳолига тез ва ишончли ёрдам кўрсатишнинг мустаҳкам тизими яратилганига, бундай масъулиятли, айни пайтда шарафли вазифани адо этишда соҳанинг воҳамиздаги вакиллари ҳам ташкилотчилиги, уюшқоқлиги билан намуна бўлаётганига урғу берди.\nЎз навбатида вилоят ҳо¬кими Ўктам Барноев йиғилганларни Ўзбекистон Республикаси Қуролли Кучлари ташкил топганининг 25 йиллиги ҳамда Ватан ҳимоячилари куни билан қутлар экан, ўзига хос шаҳарча кўринишидаги ушбу мажмуа¬нинг бунёд этилиши фавқулодда вазиятлар бошқармаси тизимида фаолият кўрсатаётган барча ходимлар, ҳарбий хизматчилар ва уларнинг оила аъзолари учун қутлуғ айём арафасида муносиб туҳфа бўлганини таъкидлади.\nДарвоқе, мажмуа Инвестиция дастурига мувофиқ 4 миллиард сўмлик маблағ ҳисобига қурилди. Кенг кўламли бунёдкорлик ва ободончилик ишлари эса "47-сон кўчма механизациялашган колонна" қурувчилари томонидан олиб борилди. Таъкидлаш жоизки, янги очилган Аҳоли ва раҳбарлар таркибини тайёрлаш марказидан замонавий ўқув хоналари, кутубхона, тренажёр зали ўрин олган. Бу ерда ходимларнинг ҳордиқ чиқаришлари учун ҳам барча шароитлар муҳайё этилган.\nТадбир давомида республика Фав¬қулодда вазиятлар вазирлиги томонидан тақдим этилган "Дамас" русумли янги автомашина бошқарма ихтиёрига берилди. Шунингдек, бошқарманинг янги уй-жой билан таъминланган 12 нафар ҳарбий хизматчисига хонадон калитлари топширилди. Энди улар ўз оила аъзолари, фарзандлари билан ушбу ҳар томонлама шинам, қулай турар-жойда истиқомат қилишади. Бундан ташқари, янги мажмуа таркибига автотураргоҳ, кўркам спорт комплекси ҳамда болалар майдончаси ҳам кирган.\n— Кўп йил агроном бўлиб ишлаб, айни пайтда маҳалла фаоли сифатида хизмат қиляпман, — дейди подполковник Фирдавс Амоновнинг отаси Комил Амонов. — Ўғлим айнан шу шарафли соҳанинг этагидан тутганидан ғурурла¬наман. Мана, бугун кўпчилик қатори ¬фарзандимнинг ҳам озми-кўпми хизматлари эътироф қилинди. Бунинг шарофатидан шундай замонавий, ҳавас қилгудек уйга кўчиб ўтдик. Муҳтарам Президентимиз томонидан берилаётган бундай юксак эътибор, юрт осойишталиги посбонларига, элимиз таянчию суянчи бўлган ўғлонларимиз ҳамда уларнинг оилаларига кўрсатилаётган бундай рағбату ғамхўрликдан биз, ота-оналар, нуронийлар ҳам бахтиёрмиз.\nУмуман, шу каби шукроналик ¬ру¬ҳию эътирофини барчанинг — ёши улуғдан тортиб, жажжи болакайларнинг ҳам кўзию сўзидан англаш мумкин эди. Уй-жой билан таъминланган ҳарбий хизматчилардан яна бири, ма¬йор Алишер Боймуродов айтганидек, ҳукуматимизнинг бу каби ғамхўрлиги соҳа ходимлари зиммасига бундан-да улкан масъулият юклаб, улар фаолиятининг сифат жиҳатидан янада ўсишида муҳим омил бўлади.


“Беҳаё” видеоси тарқалгани учун…\nшанба, 31 октябр 2020\nҒалаёнчилар касаба уюшмасига собиқ ҳоким раҳбар бўлди\nжума, 30 октябр 2020\nРТдан ваъз: Мен севаман, сен севасанму?\nпайшанба, 29 октябр 2020\nЎзбекистон Қирғизистоннинг инқилоб ортидан алмашган ҳокимиятини ваҳимасиз қабул қилди\nчоршанба, 28 октябр 2020\nЎзбекистонда зиёли оқсоқоллар партия тузмоқчи. Уларга нима тўсқинлик қилмоқда?\nНега Хитой молларига бойкот эълон қилмаймиз?\nТошпўлат макарон емайди\n“Ўзбекнаво” эстрада бирлашмаси, 1 февраль куни – ўзбекистонлик таниқли хонанда Тамила (Эсмеральда Рахматова)нинг лицензиясиини бекор қилди.\nТамиланинг лицензияси бекор қилиниши унинг “беҳаё видеоси” ижтимоий тармоқларда тарқалгани сабаб экани айтилди. AsiaTerra нашрига кўра, ушбу воқеа ортидан Тамила Қозоғистонга чиқиб кетган.\nМатбуотда Тамиланинг лицензияси бекор қилинишига унинг Telegram тармоғида тарқалган “баҳаё видеоси” сабаб бўлгани айтилмоқда.\n28 январь куни ижтимоий тармоқда тарқалган видеода номаълум эркак ўзбек хонандаси Тамила экани иддао қилинаётган аёлдан юлдуз бўлгунига қадар у ким бўлгани ҳақида сўрайди.\nАёл эса шартта ўрнидан туради-да, иштонини ечиб, камерага орқасини қаратади. Яна бир видеода Тамила экани тахмин этилаётган яланғоч аёл катта йўл ўртасида тўнқайиб, орқасини кўрсатади, бироқ иккинчи видеодаги аёл Тамила эмаслиги билдирилган.\n“Озодлик” хабарига кўра, Фейсбукда Jе suis Tamila Тамила ҳимоячилари гуруҳи очилган бир пайтда Тамила тармоқда ва ҳаётда ғазабнок ўзбек ҳукумати ва тоқатсиз жамиятнинг ҳам қаттиқ босими остида қолган ва Қозоғистонга чиқиб кетишга мажбур бўлган.\nҲозирда хонанданинг инстаграм ва бошқа тармоқлардаги аккаунтлари ҳам ўчирилган. “Маънавият дарсларида қатнашмади”, “лозими унақа, тақинчоғи бундай” сингари турли сабаб ва бахоналар билан кейинги даврда ўнлаб ўзбек артистлари лицензиялари олиб қўйилган, уларнинг айримлари мамлакатдан чиқиб кетган.\ndata-title="“Беҳаё” видеоси тарқалгани учун…" data-description="“Ўзбекнаво” эстрада бирлашмаси, 1 февраль куни - ўзбекистонлик таниқли хонанда Тамила (Эсмеральда Рахматова)нинг лицензиясиини бекор қилди. Тамиланинг лицензияси бекор ..." data-image="https://eltuz.com/wp-content/uploads/2016/02/rasm820.jpg" data-url="https://eltuz.com/kozqarash/2239/" data-services="facebook,odnoklassniki,twitter,telegram" data-counter="ig">\nМарҳум президент Ислом Каримовнинг кенжа кизи Лола Каримова (Тиллаева) Америкадаги учта вилласини сотувга қўйди Рассом Туз\nКўсак қурти теримидан сўнг “чеканка”…\nОдатдагидек, бу ишга, яъни ғўза ниҳолларини чеканка қилиш ишларига ҳам бюджет ташкилотлари ходимлари – боғча опалар, ўқитувчилар, шифокор ва ...\nCаид Мухторовнинг плагиат “Ҳиёнат гирдоби”\nРежиссер Саид Мухторов, “Хиёнат гирдоби” фильми туфайли анча обрў топди, матбуот назарига тушди. Чунки, фильм триллер жанрида бўлиб, ўзбек ...\n9 январ 2017\nМузлатилган маблағ ҳажми 985 миллион долларга етди\n2016 йилнинг июлида Амстердам суди Takilant офшор компаниясининг Ucell мобил операторидаги 135 миллион АҚШ долларига баҳоланган 6 фоиз улушини ...\nНега 30 йил олтин сотган давлат бу қадар қашшоқ?\nТўқсонинчи йилларда талаба эдим. Данғаралик таниқли журналист Шокирали Нуралиев: “Капитализм ҳуқуқсиз, ёлланма ишчиларни эзиб ишлатишдир. ...\nФранция маҳсулотларини бойкот қилиш борасида\nИжтимоий тармоқларда популистлар томонидан Франция маҳсулотларига бойкот эълон қилиш ҳақида чақириқлар пайдо бўлмоқда. Келинглар, бу ...\n31 октябр 2020\n30 октябр 2020


АҚШда икки яшар бола ўқотар қуролдан бир яшар қариндошини отиб ташлади\n10:47 / 16.11.2016\nАмериканинг Батон-Руж шаҳрида икки яшар бола ўқотар қуролдан бир яшар боланинг юзидан отиб ташлади. Жабрланган бола айни дамда оғир ҳолатда. Бу ҳақда шаҳар полицияси маълумотига асосланиб, Associated Press хабар бермоқда.\nПолиция вакилининг маълум қилишича, воқеа савдо марказидан унча узоқ бўлмаган автотураржойда содир бўлган. Транспорт воситаси ёнида катталар бўлган. Полиция боланинг қўлига қурол қандай тушиб қолганини аниқ айтиб бера олмаяпти.\nМаълум қилинишича, болалар қариндош бўлишган. Оила жароҳатланган болани ўзлари мустақил шифохонага ётқизмоқчи бўлишган. Ҳуқуқни муҳофаза қилиш органи воқеа юзасидан тергов ишларини давом эттирмоқда.\nўқотар қурол Батон-Руж\nВенесуэлада ўқотар қурол олиб юриш вақтинчалик тақиқлаб қўйилди\nСербиядаги кафеда юз берган отишмада 5 киши ҳалок бўлди


«В» гуруҳи, 1-тур. 10 январь, соат 12:00\nИгорь Сергеев (62)\n1.Ри Мёнг Гук\n3.Жанг Чонг Хёк\n4.Жонг Кванг Ик\n15.Жанг Кук Чол\n16.Чо Жонг Хёк\n19.Ри Ёнг Ги\n9.Пак Сонг Чол\n11.Жонг Ил Гван\n19.Ри Йонг Жик\n10.Пак Кванг Рёнг\n17.Со Хёнг Ук\n90+4' Ўйин якунланди. Ғалаба муборак!\n90+4' Уууууууҳ! Нестеров жамоамизни муқаррар голдан қутқарди! БУрчакдан етказилган тўпга кореялик ҳужумчи бош билан зарба берди. Тўсин остига кираётган тўпни Игнат қайтарди, ҳимоячиларимиз эса тўпни узоқлаштиришди!!!\n90+3' Ўзбекистонда учинчи ўзгариш: Санжар Турсунов ўрнига Жамшид Искандеров туширилди\n90+1' Турсунов жарима майдончаси ташқарисидан зарба йўллади. Тўп ҳимоячиларга тегиб, майдонни тарк этди. Бурчакдан етказилган тўпни рақиблар бартараф этишди. Жамоамиз ҳужум қилишда давом этмоқда\n90' Бир дақиқа ичида 3та хавфли вазият яратдик. Рашидов зарбасини дарвозабон эгаллади. Темур аниқ пас бера олмади. Баҳодирнинг зарбаси дарвоза устуни ёнидан ўтиб кетди!\n88' Игорь Сергеев ўрнига Баҳодир Насимов туширилди\n88' Рашидов 20 метрлардан чап оёқда зарба йўллади. Тўп дарвоза устуни ёнидан ўтиб кетди\n87' Акмал Шораҳмедов огоҳлантириш олди\n87' Эҳҳҳҳҳҳ, вуууууууҳҳ! Уриш керак буни!!!! Жамоамиз жуда комбинация ташкил қилди. Тўп у қанотдан бу қанотга ўтди, охири 11 метрли нуқта атрофида очилган Турсуновга тўп етказилди. Санжарнинг зарбасини дарвозабон қайтарди ва ҳимоячи тўпни ён томонга тепиб юборишди\n85' Рашидов ўнг қанотдан тўпни 11 метрли нуқта атрофида турган Сергеевга узатди. Игорь орқароқда турган Жепаровга узатма берди. Сервернинг зарбаси ҳимоячиларга тегиб қайтди.\n82' КХДР футболчиси 19 метрлардан зарба йўллади. Тўп футболчимизга тегиб, майдонни тарк этди. Бурчак тўпини ҳимоячиларимиз майдон марказига қайтаришди\n80' Сардор икки ҳимоячи орасидан ўтиб кетаётганида ҳимоячини уни қўлидан тортиб қолди. Бунинг учун Ри Йонг Жик огоҳлантирилди. Турсунов жарима тўпни жарима майдончасига айлантирди. Бош билан берилган зарбани Ри Мёнг Гук эгаллади.\n78' Эҳҳҳҳҳ, Сергееееев! Рашидов чап қанотдан тўпни жарима майдончасига етказди! Аммо Игорнинг яқин масофадан йўллаган зарбаси дарвоза устидан ўтиб кетди!\n75' Дарвозамиз олдида қалтис вазият! Ўнг томондан йўллаган зарбани Нестеров қайтарди. Такрорий ҳужум пайтида КХДР футболчиси офсайдда қолди!\n74' Денисов зарба йўллади - қайтарилди, ҲАйдаровнинг зарбаси ҳимоячига тегиб, дарвоза томон борди. Сергеев тўпга ета олмади\n72' Ўзбекистонда дастлабки ўзгариш: Одил Аҳмедов ўрнига Сардор Рашидов туширилди\n71' Жепаров жарима майдончаси ичига кираётган шеригига тўпни узатаётганида ҳимоячилар тўпни олиб қолишди\n71' Кореяликлар майдон марказида белгиланган жарима тўпини дарвозамиз яқинига узатишди. Рақиб ҳужумчиси офсайдда қолди\n70' Кападзе жарима майдончасининг ўнг бурчагидан зарба йўллади. Тўп олис устун ёнидан ўтиб кетди\n68' Тўп олис масофадан етказилганидан кейин марказий ҳимоячиларимиз вазиятни назорат қилишди ва Нестеров тўпга эга чиқди.\n66' Жепаров рақиб ҳимоячисига нисбатан босим уюштириб, тўпни олиб қўйишига сал қолди...\n65' КХДРда ўзгариш: Со Хёнг Ук ўрнига Ом Сол Чонг майдонга туширилди\n62' ГОООООООЛ! ГОООООООЛ! Гоооолл, гол-гол-гол!!!!!! Ўзбекистон майдон марказида тўпни эгаллади. Сервер чап қанотдан чиройли узатма билан тўпни Сергеевнинг бошига қўндирди. Игорь 12 метрлардан бош билан дарвозани ишғол қилди!!!!\n61' Шораҳмедов ўнг қанотдан тўпни жарима майдончасига етказиб берди. Дарвозабон тўпни муштлари билан уриб юборишга уринди. Тўп олдинга эмас, қарама-қарши қанотга ўтиб кетди. Бу ерда футболчиларимиздан ҳеч ким йўқ эди\n58' Кучли ёмғир натижасида майдонда сув тўпланиб қолмоқда. Стадионнинг дренаж тизимини сувни ўз вақтида олиб чиқиб кетишга улгурмаяпти\n57' Корея кетма-кет уч марта ҳужум қилди. Қарши ҳужум натижасида футолчилардан бири чап қанотдан жарима майдончаси кирди ва шерикларига тўпни узатди. Денисов тўпни қайтариб юборди\n56' Кореялик футболчи олис масофадан зарба йўллади. Игнатий тўпни эгаллади\n55' Майдон марказида бошланган ҳужумимиз Одил ва Темур орқали жарима майдончаси ичидаги Сергеев узатилди. Игорь на зарба берди, на рақибни алдай олди. Вазият қўлдан чиқди\n54' Виталий Денисов "подкат" орқали тўпни майдон ташқарисига чиқариб юборди ва рақибнинг олдинга ўтишига йўл қўймади\n53' Эҳ, вой, қандай килиб??? Турсунов ўнг қанотдан тўпни ерлатиб узатди. Тўп Одилдан ўтди, Сервер унга ета олмади, дарвозабоннинг қўлига тегиб, нариги томонга кетди, аммо у ерда вакилларимиздан ҳеч ким йўқ эди...\n52' Денисоооооввв! Олис масофадан кучли зарба йўллади. Олис бурчакка бораётган тўпни дарвозабон эгаллади!\n47' Кореялик футболчи жарима майдончаси ташқарисидан кучли ва аниқ зарба йўллади! Нестеров жамоамизни қутқарди\n47' Ооҳоҳоҳоо! Турсунов жарима тўпини амалга оширди. Кападзе жарима майдончаси ичида тўпни дарвоза томон бурди. Тўп бирозгина дарвоза устидан ўтиб, тўрга юқоридан тушди\n46' Денисовга нисбатан ўйин қоидаси бузилди. Дарвозагача 22 метрлар масофа бор\n46' Иккинчи бўлимни ўзбекистонликлар бошлаб беришди!\n45+3' Биринчи бўлим якунланди. Ҳозирча Ўзбекистон - КХДР - 0:0. Танаффус.\n45+3' КХДР футболчиси олис масофадан зарба йўллади. Тўп дарвоза устуни ёнидан ўтиб кетди\n45+2' Эҳҳҳҳҳ! Жарима майдончаси ичида босимни ташкил қилдик. Аммо ҳимоячилар Одилга зарба йўллаш имкониятини беришмади\n45+1' Одил олдинга борди ва Жепаровга пас берди. Сервернинг Аҳмедов томон узатмаси аниқ бўлмади\n44' Сўнгги ҳимоячи Исмоилов ўзига узатилган тўпни қабул қилиш жараёнида унга нисбатан рақиб ҳужумчиси босим уюштирди. Анзур зўрға тўпни ён томонга тепди. Ҳужумчи тўпни эгаллади ва ҳимоячимизни алдаб жарима майдончасига кираётганида йиқилди. Тўп майдонни тарк этди, пенальти йўқ\n42' Жаримадан етказилган тўпни Нестеров баланд сакраганча эгаллаб олди\n42' Жамоамиз майдон марказида тўпни йўқотиши натижасида кореялик футболчи чап қанотда олдинга ўтаётганида Анзур уни чалиб йиқитди\n40' Бурчакдан етказилган тўпни Ри Мёнг Гук эгаллаб олди\n39' Вуууууууҳ! Денисов чап қанотдан кучли тарзда ерлатиб узатма берди! Ҳимоячи ўз дарвозасини ишғол қилиб қўйишига сал қолди!\n38' Кореяликлар олис масофадан тўпни жарима майдончасига кирган футболчига узатди. ҲИмоячиларимиз унга имкон беришмади ва тўпни эгаллашди\n35' Сервер бурчак тўпини шеригига узатиб, қайта қабул қилиб олди ва жарима майдончаси бурчагига бориб зарба йўллади. Зарба ҳимоячидан уёғига ўтмади\n35' Терма жамоамиз тўпни узоқ назорат қилди ва Денисов орқали жарима майдончасига узатма берилди. Ҳимоячи бош билан тўпни майдон ташқарисига чиқариб юборди\n33' Шораҳмедовни нисбатан ишлатилган ўйин қоидабузарлик натижасида белгиланган жарима зарбасини Жепаров тўғри рақиб дарвозаси олдига эмас, ўнг томондан олдинга ўтган Турсуновга узатди. Узатма кучлироқ чиқди ва Санжар тўпга ета олмади\n31' Шимолий кореялик футболчи ўнг қанотдан тўпни жарима майдончасига узатди. Икки марказий ҳимоячиларимиз орасида турган Пак Кванг Рёнг бош билан зарба йўллади. Тўп дарвоза ёнидан ўтиб кетди. Нестеров вазиятни назорат қилаётганди\n30' Вуууууууҳ! Сервернинг узатмасидан кейин Турсунов жарима майдончасига кирди ва зарба берди. Ри Мёнг Гук зарбани қайтарди. Сергеев қайтган тўп учун кураш олиб борди, тўпни деярли эгаллади, аммо кейин йиқилиб тушди...\n29' Терма жамоамиз ҳимояда тўпни эгаллаб, қарши ҳужумга ўтиши мумкин бўлган вазиятда Кападзе рақибга тўпни олдириб қўйди ва кейин фол ишлатишга мажбур бўлди\n29' Стадион узра ёмғир томчиламоқда\n28' Аҳмедов 33 метрлардан зарба йўллади. Зарба аниқ чиқмади\n27' Аҳмедов-Шораҳмедов комбинациясидан сўнг Акмал ўнг қанотдан тўпни жарима майдончасига узатди. Тўп биникиларга эмас, рақибга насиб этди. Кейин эса Одил қоида бузди\n26' Кореяликлар чап қанотдан тўпни жарима майдончамиз ичига ҳаводан етказишди. Нестеров тўпни эгаллади ва ҳужумни бошлаб берди\n25' Кореяликлар бурчак тўпини ўйинга киритишди. Вакилларимиз тўпни майдон марказига қайтаришди\n24' Одил тўп билан жарима майдончасига яқинлашиб келди, аммо унинг узатмаси ҳимоячилардан ўтмай қолди\n23' Азиз тўпни Одилга юмалатиб берди. Аҳмедовнинг зарбаси йўлига КХДР футболчисини ўзини ташлади ва зарбани ўзига қабул қилди\n22' Жепаровга нисбатан қоида бузилди. Дарвозагача 25 метрлардан жарима зарбаси!\n21' Одил Аҳмедов икки ҳимоячи орасидан ўтиб кетди ва 25 метрлардан кучли зарба йўллади. Тўп рақибга тегиб, ён томонга қараб кетди\n21' Кападзе майдоннинг қоқ марказида чап қанотда очилган Денисов томон узатма берди. Виталий тўпга ета олмади.\n20' КХДР тўпни назорат қилди, ҳозирча даврозамиз томон хавф туғдираётгани йўқ\n18' Анзур ҳимоядан тўпни олдинга чизиққа узатди. Сергеев тўпни эгаллай олмади\n17' Чап қанотдан Денисов-Кападзе-Жепаров комбинациясидан сўнг Сервер жарима майдончасига кириши кера эди, аммо ҳимоячидан тўп ўтмай қолди\n15' Вууууууууҳ! Устуууууун! Сергеев-Турсунов комбинацияси орқали тўп ўнг томондан олис устун томон етказилди. Кападзе бош билан зарба берди. Тўп дарвоза устунига тегди ва уни дарвозабон эгаллаб олди! Эҳҳҳҳҳ!\n14' Шораҳмедов бурчак тўпини ишлади. Стандартдан етказилган тўпни КХДР футболчилари қайтаришди. Қайтган тўпга Кападзе зарба берди. Ҳимоячининг оёғидан тўп ортга қайтди\n13' Аҳмедов ўнг қанотдан тўпни рақиб жарима майдончасига узатди. ДАврозабон эгаллади\n12' Вуууууҳ! Дарвозамиз олдида тахликали вазият! Олис масофадан жарима майдончасига етказилган тўпни Нестеров қайтарди, кейин эса ҳимоячиларимиз тўпни вазиятдан узоқлаштиришди!\n11' Бурчакдан етказилган тўпни бош билан қайтариш чоғида Темур Кападзе рақиб футболчиси билан тўқнашиб кетди. Унга тиббий ёрдам кўрсатилди, ҳаммаси жойида\n10' Бурчак тўпини ҳимоячиларимиз тўпни қайтаришди, аммо Турсунов яна тўпни йўқотди ва дарвозамиз олдида навбатдаги бурчак тўпи\n9' Шимолий Корея чап қанотдан олдинга ўтди ва бурчак тўпи ишлади\n8' Шораҳмедов ўнг қанотдан тўпни жарима майдончаси узатди. Темур Кападзе тўпни эгаллаётганида тўп унинг қўлига тегиб кетди\n6' Одил Аҳмедов ўнг қанотдаги бурчак ёнидан тўпни рақиб жарима майдончасига узатишнинг уддасидан чиқди. Ҳимоячилар тўпни қайтаришди\n6' Ҳимоячи тўпни ўз дарвобонига етказганидан кейин Сергеев дарвозабонга босим уюштирди. Посбон тўпни ён томонга тепиб юборди\n4' КХДР дарвозаси томон дастлабки зарба! Одил Аҳмедов олис масофадан кучли зарба йўллади! Зарба аниқ чиқмади!\n3' Санжар Турсунов кутилмаганда тўпни рақиб футболчисига узатиб қўйиши натижасида кореяликлар олдинга ўтишди. Ҳимоячиларимиз тўпни эгаллаб олиб, дарвозабонимизга узатишди\n2' Тўп Ўзбекистон терма жамоаси томонига ўтди. Ҳозирча тўпни назорат қиляпмиз\n1' ЎЙИН БОШЛАНДИ! Учрашувни КХДР бошлаб берди. ОЛҒА, ЎЗБЕКИСТОН!\n' Терма жамоалар доира ҳосил қилиб, баҳсга сўнгги руҳий тайёргарликни ўтказишди\n' ТВ-трансляция жараёнида таркиблар суратлари билан намойиш этилди. Ўзбекистон таркибида Муллажоновнинг ўрнига Шуҳрат Муҳаммадиевнинг сурати кўрсатилди. Кичик техник хато\n' Ўзбекистон оқ, КХДР қизил рангли формада ҳаракат қилади.\n' Ўзбекистон давлат мадҳияси янгради! Энди эса навбат КХДР мадҳиясига!\n' Диққат Ўзбекистон ва КХДР терма жамоалари майдонга чиқиб келишмоқда!\n' Миржалол Қосимов дастлабки ўйинда тажрибали футболчиларга ишонч билдиришга ҳаракат қилди.\n' Ҳар иккала терма жамоа чигалёзди машғулотини якунлаб, кийиниш хонасига йўл олишмоқда\n' Ниҳоят Ўзбекистон терма жамоасининг Осиё кубогидаги илк ўйини бошланиш арафасида! Гуруҳдаги дастлабки рақиб — КХДР


Трамп «Уйда ёлғиз-2» фильмидаги ролини шараф...\n25.12.2019 13:39 0 2944\nАҚШ президенти Дональд Трамп дунёга машҳур «Уйда ёлғиз-2» фильмида ўзи ижро этган омадли миллиардер ролини шараф деб билади.\nТрампнинг таъкидлашича, ҳатто орадан шунча йиллар ўтишига қарамай, одамлар уни фильмда кўрганини айтишади. Гарчи улар сиёсатчини ҳар куни телевизорда кўришларига қарамай.\n— Кўпчилик ҳар йили, айниқса, Янги йил арафасида бу ҳақда эслатишади. Асосан кичик ёшдаги болалар: «Мен сизни ҳозиргина кинода кўрдим», дейишади. Улар телевизорда менга аҳамият беришмайди. Лекин кинода мени пайқашади, — дейди Трамп.\nПрезидент «Уйда ёлғиз-2»ни яхши фильм деб ҳисоблайди.\n— Мен ўшанда ёшроқ бўлганман. Буни бажариш мен учун шараф эди, — дейди у.\nТаъкидлаш жоизки, фильм 1992 йилда суратга олинган. Трамп меҳмонхонада олинган қисқа эпизодлардан бирида пайдо бўлади. У бош қаҳрамон Кевинга керакли хонани топишга кўмаклашади.\nТрамп «Уйда ёлғиз-2»\nКоронавирус 14/03, 09:48\nТрамп АҚШда фавқулодда ҳолат эълон қилди


Ҳукуматда бўҳронга қарши қўшимча чора-тадбирлар пакети кўриб чиқилди | Қозоғистон янгиликлари: Сўнгги хабарлар «Kazakh TV» каналида | Kazakh TV\nҲукумат селектор йиғилишида мамлакатнинг 2020-2024 йилларда ижтимоий-иқтисодий ривожланиши, 2020 йил республика бюджети тузатилган режалари, шунингдек, Қозоғистон Республикаси Президенти топшириқларини рўёбга чиқаришга қаратилган бўҳронга қарши қўшимча чора-тадбирлар кўриб чиқилди. Бу ҳақда Бош вазир расмий сайтида маълум қилинди.\nВазирлар маҳкамаси раисининг таъкидлашича, аҳоли бандлигини таъминлаш устувор вазифалигича қолмоқда. Янги йўл харитасини молиялаштириш 1 триллион тенгегача кенгайтирилди. Бу эса 240 мингдан ортиқ янги иш ўринлари яратиш имкониятини беради. Айни вақтда унга лойиҳаларни рўёбга чиқариш асносида вақтинчалик бандликкина эмас, доимий иш ўринларини ҳам яратишга йўл очади.\n«Мазкур «Бандлик йўл харитаси» келажак ривожланишимиз учун имкониятларни шакллантирувчи инфратузилмавий модернизация ва даромад келтирувчи актив яратишга калит бўлади», деб таъкидлади Асқар Мамин.\nШунингдек, Бош вазир тадбиркорларни қўллаб-қувватлаш мақсадида солиқлардан енгилликлар кўзда тутилганини тилга олди. Бунда савдо, умумий овқатланиш, меҳмонхона ва туризм бизнеси ва бошқа хизмат кўрсатиў соҳалари қамраб олинади. Солиқлардан озод қилиш ва уларни камайтириш турли муддатларга берилиши кўзда тутилган, улар 700 мингдан ортиқ тадбиркорлик субъектлари ишига таъсир кўрсатади.\nИжтимоий нафақа олувчилар давраси ҳам кенгаяди. Унга ишини йўқотган ўзини ўзи таъминловчилар, шунингдек, қатор ижтимоий заиф аҳоли қатламлари киритилади. Натижада, 3 миллион нафар атрофида қозоғистонлик 42 500 тенге миқдорида ёрдам пули олади.\nКўп болали оилалар ҳамда ишсизларга мунтазам озиқ-овқат, маиший буюмлар жамланмалари етказиб берилади. Бу тадбир 800 минг одамни ўз ичига олади.\nҲукумат раҳбари минтақа ҳокимликларига янги “Бандлик йўл харитаси”ни, шунингдек, тегишли ижтимоий ёрдам турлари бўйича тўловларни ўз вақтида ва самарали рўёбга чиқаришни топширди.\n«Давлат раҳбари тилга олган барча топшириқлар етарли ҳажмда молия билан таъминланади ва ўз вақтида бажарилади», таъкидлади Асқар Мамин.\nАсқар МаминҚозоғистон ҳукуматиДавлат раҳбари топшириқлариБандлик йўл харитаси


“Бунёдкор” рақиби “Ал Ҳилол”га жарима солиниши мумкин - Darakchi\n“Бунёдкор” рақиби “Ал Ҳилол”га жарима солиниши мумкин\nСПОРТ 10.05.2014, 11:52\nСаудия Арабистонининг “Ал Ҳилол” клуби ОФК томонидан 1000 АҚШ доллари миқдорида жаримага тортилиши мумкин. Бу ҳақда Championat.Asia сайти хабар бермоқда.\n“Чунки бу жамоа ўйиндан олдинги матбуот анжуманида ОЧЛ регламентининг бир бандига амал қилмади”,-дейилади хабарда.\nОсиё чемпионлар лигаси регламентининг 54-моддаси матбуот анжуманларига бағишланган бўлиб, ўйиндан олдинги матбуот анжуманида ҳар иккала жамоадан бош мураббий ва бир нафар футболчи иштирок этиши шарт қилиб қўйилган.\nФақат гап шундаки, матбуот анжуманига келган футболчи эртаси кун жамоасининг асосий таркиби майдонга тушиши лозим бўлади. Бу ҳақда 54-модданинг “b” бандида ёзиб қўйилган. Матбуот анжуманига мураббий асосий таркиб футболчиси билан келиши керак деган ёзув бор ОЧЛ регламентида. Масалан, “Бунёдкор”дан Олег Зотеев иштирок этди ва ўйинни асосий таркибда бошлади.\nАммо “Ал Ҳилол” бош мураббийи Сами Ал Жабер регламентнинг мана шу жойига амал қилмади. Ўйиндан олдинги матбуот анжуманига аввалига Муҳаммад Ал Шлҳубнинг келиши кутилганди, бироқ мураббий ўзи билан 17-рақамдаги Абдуллоҳ Ал Ҳафитни олиб келди. 1992 йилда туғилган футболчи эса эртаси куни нафақат асосий таркиб, балки захирадигилар рўйхатига ҳам киритилмади. Умуман олганда, бу футболчи Осиё чемпионлар лигасининг ҳозирча бирорта ўйинида майдонга тушгани йўқ.\n“Бу билан Сами Ал Жабер регламентнинг айнан шу бандига амал қилмаган бўлиб чиқяпти ва “e” бандига кўра минг доллар миқдорида жаримага тортилиши мумкин. Ўйиндан олдинги матбуот анжуманида мана шунақа ҳолат рўй берганини ОФКда ишлайдиганлар инобатга олдими-йўқми, бунисидан ҳозирча бехабармиз”,-дея қайд қилиб ўтади Championat.Asia.\nЭслатиб ўтамиз, бир неча ҳафта аввал Қатарнинг “Ал-Жаиш” клуби Осиё Футбол Конфедерациясига расмий шикоят ёзиб, “Бунёдкор” ФКни ОЧЛ-2014 мусобақаларидан четлатишни сўраганди. Қатарликлар саралаш баҳсларида “Локомотив” сафида тўп тепган ҳимоячи Анвар Ғофуровни турнирнинг гуруҳ босқичида “Бунёдкор” жамоаси учун ўйнаётганини хато деб кўрсатишган.\n2 май куни эса ОФКнинг тартиб-интизом қўмитаси йиғилиш ўтказди ва “Ал-Жаиш” эътирози ўринсиз деб топилиб, “Бунёдкор” мусобақани давом эттириши маълум қилинди.


Dadil.uz. Турмуш ўртоғининг қотили бошини чангаллади\nАсосий / Ҳуқуқ / Турмуш ўртоғининг қотили бошини чангаллади\n13:08, 18 10 2018 0 634\nШ.С.ни бир кўрган одам қўли қонга ботишига сира ишонмайди. Камтар ва камсуқум, содда ва беозор бўлиб кўринган бу шахс ўзаро оилавий келишмовчилик оқибатида ўз аёлининг жонига қасд этди. Эндигина ўттиз ёшдан ошган келинчак Н.П. бевақт ҳаётдан кўз юмди. Уч нафар вояга етмаган фарзандлар қон йиғлаб қолишди…\nХўш, улар қандай қилиб танишиб турмуш қуришган эди. Н.П. ва Ш.С.нинг отаси ҳарбий хизматда бирга бўлишди. Иккиласи жуда қалин дўст бўлиб қолишди. Агар соғ-саломат бўлсак, албатта қуда бўламиз, дейишди улар. Чунки Б.П.нинг оиласида қиз фарзанд, Р.С. нинг оиласида эса ўғил фарзанд дунёга келади. Шундай қилиб, икки қиёматли дўст қуда бўлишади.\nКелин оила муҳитига кўникиб кета олмади. Қайнона билан ораларида тез-тез келишмовчилик бўлиб турарди. Аммо келин эри билан жуда аҳил яшашарди. Қайнона билан келишмовчилик оқибатида у тез-тез отасининг уйига кетиб қоларди.\nШ.С турмуш ўртоғи билан бир корхонада ишларди. Аммо у отаси билан Россия давлатига ишлаш учун кетиб қолди. Хорижий давлатдан келгач, аёли билан ажралиш ҳақида ариза берди. Аммо суд уларга ярашиш имкониятини яратди. Шундай қилиб улар яна бирга яшаб кетишди. Яна орада икки нафар фарзанд туғилди. Энди уларнинг фарзанди уч нафар бўлди.\nОиладаги муҳит жуда ёмон эди. Қайнона келинига гапини ўтказишга тиришар, келин эса ўз билганидан қолмас эди. Қарс икки қўлдан чиқади, деганларидек, қайнона ҳам, келин ҳам бир гапини ичига ютиб юборишни хоҳламас эдилар. Бири биридан қолишмасликка ҳаракат қилишарди. Ш.С. нинг боши қотиб қолди. “Нима қилсам экан”, деган ўй унга тинчлик берамсди.\nНавбатдаги бошланган жанжал келиннинг фарзандларини олиб отасиникига кетиб қолиши билан ўз ниҳоясига етди. Йигит уйга сиғмай қолгандек сезди ўзини. Фарзандлари бўлмагани учун уй унга қабристонни эслатарди. Жим-жит хонадонда у нима қилишини билмасди. Устига-устак Россияга кетиши муносабати билан ишдан ҳам бўшаган эди.\nШундай кунларнинг бирида Ш.С. АТ Халқ банки Шовот туман филиалига бориб қолди. Сабаби у зарур бўлганлиги учун банкдан кредит олган, турмуш ўртоғи эса унга кафил бўлган эди…\nОта уйида ўтирган Н.П. ни кўрган эри “нима қилиб юрганлиги” билан қизиқди. Аёли “бундан кейин кредитингизга бошқани кафил қилиб олинг, мен кафил бўлмайман”, деди шартта. Ш.С. ҳайрон бўлиб хотинига қаради. “Ҳа, шундай, ота-онангиздан бўлак чиқиб алоҳида яшасаккина сиз билан эр-хотин бўламан. Бўлмаса менга эр керак эмас. Умримни уруш-жанжал билан ўтказишни истамайман”, деди.\n“Майли, ихтиёринг. Мен ота-онамни ташлаб кетолмайман. Юр машинада бир айланиб келамиз”, деди Ш.С.\nШундай қилиб улар хилват қумликка чиқиб қолишди. Ш.С. аёли билан ҳарчанд ярашишга умид қилди, бўлмади. Аёл алоҳида яшаш истагини билдирарди. Эр икки ўт орасида қолиб кетган эди.\nШу пайт унинг миясига бир фикр келиб қолди. Шартта машинада турган ошхона пичоғини билдирмасдан олди-ю хотинининг ёнига орқа ўриндиққа ўтирди. Н.П. бир нарсани сездими, “менга тегманг” дея олди холос. Н.П.нинг бўйнини бир зумда кесиб ўтган пичоқ унинг ҳаётига якун ясади.\nЙигит хотинининг ўлганига ишонч ҳосил қилгач, уни машинадан судраб туширди ва сал четроққа олиб бориб ташлади. Машинада турган бир ярим литр баклашкадаги бензинни унинг устига сепди-да ёқиб юборди.\nУйига етиб келгач, автомашинадан Н.П. нинг сумкасини олди-да, тандирга ташлаб ёқиб юборди ва қилмишини, бўлган воқеани отасига айтиб берди. Отаси шу заҳотиёқ ўғлини олдига солиб ички ишлар бўлимига йўл олди.\nШундай қилиб йигит барча айбини бўйнига олди. Хотинини кафилликдан воз кечганлиги учун ўлдирмаганлигини айтди.\nНатижада бир оила барбод бўлди. Қайнона “мен каттаман” дея ўзига кўпроқ ишониб юборди. Келин эса жанжалга тоқат қила олмади. Оила пароканда бўлди, уч нафар норасида етим қолди.\nШ.С.нинг ота-онаси қон йиғлашди. Оилавий келишмовчиликларнинг охири бундай бўлишини ўйламаган қайнона ҳаммадан кўп йиғлади…\nСудланувчи Ш.С. 15 йил муддатга озодликдан маҳрум қилинди.\nБелгилар: бошини, қотили, турмуш, ўртоғининг, чангаллади\nБиологлар чекишга қарши «дори» яратишди\nСотувчи харидорга пластик карточка орқали савдо қилишни рад этди\nУсмон шаҳри раҳбари Алексей Бокарев “соғлиғи ёмонлашганлиги туфайли” ишдан бўшади\nҲодимлар пахта теримига сафарбар қилинмаган


Таржимон Амир Файзулла вафот этди\n22:37 / 21.12.2020\nҲинд фильмлари таржимони сифатида танилган ёзувчи Амир Файзуллa 76 ёшида вафот этди.\nАмир Файзулла 1945 йил 15 январда Ғаллаорол туманида туғилган. 1968 йили Тошкент Давлат университетининг Шарқшунослик факультетини тамомлаган. Мутахассислиги бўйича ҳиндшунос. Амир Файзулла 1967-1971 йилларда Ғаллаорол туманидаги мактабларда ўқитувчи, 1971-1975 йилларда Ғафур Ғулом номидаги нашриётда муҳаррир, 1975-1990 йилларда «Прогресс» нашриётида бўлим мудири, 1990-1994 йилларда «Халқ мероси» нашриётида муҳаррир, 1994–1997 йилларда «Ўзбекистон» радиосида таржимон, 1997–2020 йилларда «Жаҳон адабиёти» журналида етакчи муҳаррир вазифаларида ишлаган.\nЁзувчи ҳинд, урду ва рус тилларидан ўзбек тилига 30 дан ортиқ роман ва қисса, 400 сериядан ортиқ ҳинд фильмларини таржима қилган. Амир Файзулла «Маҳобҳорат» ва «Рамаяна» каби машҳур ҳинд сериаллари таржимони сифатида танилган. Шунингдек, «Сангам», «Муқаддас қасам», «Мискинлар ҳомийси», «Гул ва олов», фильмларини ўзбек тилига ўгирган.\nАмир Файзулла ўзбек тилидан ҳиндий ва урду тилларига ҳам ўзбек адибларининг бир қанча асарини таржима қилган. Унинг урду тилида «Ўзбекистон шоирлари» (1972), ҳинд тилида эса «Ўзбек адабиёти намуналари ҳинд тилида» (2014) тўпламлари чоп этилган. Таржимон Увайсий ва Нодира шеърларини ҳам ҳиндчага ўгирган. Охирги йилларда Теодор Драйзернинг «Сармоядор» асарини ўзбекчага таржима қилган.\nАмир Файзуллага 2000 йилда «Ўзбекистонда хизмат кўрсатган маданият ходими» унвони берилган. 2020 йил Ҳиндистон давлати томонидан доктор Жорж Грирсон номидаги халқаро мукофот билан тақдирланган.


Тереза Мэй намойишлардан хавфсираб, Трампга шаҳар ташқарисида учрашишни таклиф қилмоқда\nТереза Мэй намойишлардан хавфсираб, Трампга шаҳар...\n28.05.2018 14:06 0 1120\n«Буюк Британия бош вазири Тереза Мэй АҚШ президенти Доналд Трампнинг мамлакатга ташрифида у билан шаҳар ташқарисидаги қароргоҳда учрашиш ниятида. Бунга АҚШ президентига қарши Лондонда намойишлар ташкил қилиниши мумкинлиги сабаб қилиб келтирилмоқда», — деб ёзади «Sun» нашри. Нашрнинг маълумотига кўра, аллақачон ўн минглаб британияликлар Трампнинг ташрифига қарши намойишга чиқишга тайёр.\nМейнинг таклифи Британия элчиси Ким Даррок орқали Оқ уйга етказилган.\nУчрашув Чекерс, Виндзор ёки Бленхейм қасрида бўлиб ўтиши мумкин.\nТрамп 13 июль куни Буюк Британияга ташриф буюради.\nДоналд Трамп Тереза Мей


Nega Apple standart naushnik slotidan voz kechdi? - Yoshlar.com\nNega Apple standart naushnik slotidan voz kechdi?\nШубҳасиз, 2016 йилнинг сентябрь ойида тақдим этилган Apple iPhone 7 ва Apple iPhone 7 Plus жаҳондаги кўплаб фойдаланувчиларни ҳайрон қолдирди. Кимдир унинг имкониятларидан ҳайратга тушса, кимдир эса Apple қурилмаларини аёвсиз танқид қилди. Умуман олганда, ҳар иккала ҳолат учун ҳам етарлича асос мавжуд эди. Бироқ, мазкур смартфонлардан стандарт 3,5 миллиметрли наушник слотининг олиб ташланиши ахборот-коммуникация технологиялари соҳасида жуда катта шов-шувга сабаб бўлди.\nНаушникларни ҳар қандай товуш манбаига улайдиган стандарт слотнинг яратилганига оз эмас, кўп эмас нақ 150 йил бўлган. Аммо Apple бошқа йирик компаниялар орасида биринчи бўлиб ушбу стандартдан воз кечишга журъат қилди. Хўш, нега Apple бундай қарорга келди ва бунинг оқибати қандай бўлади? Ушбу саволларга BuzzFeed San Francisco журналининг муҳаррири Жон Панчовски жавоб беради.\nApple вице-президенти Грег Жосвик жилмайган ҳолда менга янги айфонларда пайдо бўлган Lightning слотига 3,5 миллимертли наушникларни улашга хизмат қиладиган жуда кичик адаптерни кўрсатди. Тан оламан, бу мен кўрган энг митти Apple адаптери эди, деб ёзади Панчовски.\nАpple бундан олдин ҳам мана шундай қалтис қадам ташлашдан қўрқмаган. Apple аввалроқ периферия қурилмаларига мўлжалланган кириш уясини ҳам ўз смартфонларидан олиб ташлаган эди. Аммо, бундай қарор ўшанда мижозларнинг жиддий эътирозига сабаб бўлган эди. Ахир, ҳамма ҳам периферия гаджетини айфонга улаш учун 29 доллар турадиган адаптерни сотиб олгиси келмасди-да… Шунга қарамай, наушниклар слотидан воз кечиш кутилмаган, ўйланган ва жуда катта таваккал талаб қиладиган қарор бўлганини таъкидлаш лозим. 3,5 миллиметрли наушник слоти нафақат Apple’дан ҳам олдин, балки ҳар қандай компьютердан ҳам узоқроқ тарихга эга. Ушбу стандарт бутун бошли аудио-индустрия ривожига катта ҳисса қўшганини айтиб ўтишнинг ҳожати йўқ – буни ҳамма билади. Шунинг учун кенг миқёсда оммалашган стандартни инкор қилганда, унга муқобил бошқа технологияни яратиш жуда муҳимдир.\nКелажакда қарийб барча технология компаниялари 3,5 миллиметрли аудиослотдан воз кечишига Apple`нинг ишончи комил. Бунга сабаб смартфонлар саноатидаги кўплаб стандартларнинг бугунга келиб анча эскирганидир.\n“Аудиослотнинг пайдо бўлгани 100 йилдан ошди, у охирги маротаба бундан 50 йиллар олдин ўзгартирилган эди. Шундан бери бу стандартдан ўзгаришсиз фойдаланиб келишмоқда. Эски слот ўтмишда қолди, янги технологиялар сари юзланишнинг вақти келди”, — дейди Жосвик.\nБироқ смартфондан тортиб автомобилгача бўлган барча гаджетларда ушбу штекер учун слот кўзда тутилган бир даврда, “ҳозир бўлмаса, унда қачон” деган фикр жуда ҳам ишонарли аргумент бўлолмайди, албатта.\nApple ўз тарихи давомида кенг тарқалган стандартлардан чекинган ҳолатлар кўп бўлган. Ва аксарият ҳолатларда компания таклиф қилган ечимлар эски стандартларга қараганда кўпроқ имкониятларни тақдим қилган, деб ҳисоблайди нашр муҳаррири. Масалан, Apple iMac компьютерларида биринчилардан бўлиб дискета слотидан воз кечганини эслаш мумкин. Бироқ 3,5 миллимертли слотга қараганда дискета стандарти янада кучли такомиллашувларни талаб қиларди. Аудиослот эса, ундан фарқли тарзда, тўғри ишлайди ва жуда кенг тарқалган. Шунингдек, у аналогли стандарт бўлгани боис ҳам турли кибер-ҳужумлардан ҳимояланган. Хўш, нега Apple мана шундай имкониятларга эга стандартдан қониқмади?\nApple муҳандисларидан бири Ден Риккионинг айтишича, 3,5 миллиметрли слот телефон корпусида ортиқча жойни эгаллар эди. Маълумки, ҳозирги смартфонларда жой масаласига жиддий ёндашилади ва корпусдаги ҳар бир микрондан самарали фойдаланишга ҳаракат қилинади. IPhone 7 моделига янада такомиллашган камерани ўрнатиш учун эса кўпроқ жой зарур эди. Шунингдек, смартфон автономлиги ошириш учун батареяни катталаштириш ҳам фойдадан холи бўлмасди.\nТадқиқот натижасида Apple муҳандислари 3,5 миллиметрли слотни олиб ташлаш қандай имкониятлар келтиришини аниқлашди:\nБиринчидан, бу iPhone 7 моделига Home тугмасининг янада яхши ишлашини таъминлайдиган Tactic Engine мосламасини ўрнатишни қулайлаштирди. Ушбу технология ўзига хос билдиришномаларни ҳосил қилиш учун ҳам ишлатилади (масалан, экранни айлантирганда саҳифани охирига етганликни билдириш учун), шунингдек, Tactic Engine API дастури дастурчиларга янада кўпроқ функцияларни татбиқ этишга ёрдам беради.\nИккинчидан, смартфонга янада йирикроқ батарея ўрнатиш имконияти туғилди. iPhone 7 моделининг аккумулятори аввалги моделга қараганда 14%га каттароқ. Бу эса смартфондан қўшимча икки соат фойдаланиш имконияти беради.\nУчинчидан, аудиослотдан воз кечиш янги флагманларга IP67 ҳимоя стандартини қўллашга йўл очди.\nДемак, кўриниб турганидек, стандарт наушник слотидан чекиниш смартфонларнинг аппарат қисмини янада такомиллаштириш ва янги имкониятларни қўшиш учун шароит яратади. Ҳозирда тарқалган миш-мишларга қараганда, айфонларнинг ашаддий рақиби бўлган кейинги Samsung смартфонларида ҳам ушбу слот бўлмайди. Симсиз давр бошланадиганга ўхшайди. Хитойлик смартфон ишлаб чиқарувчиларнинг Apple`дан нусха кўчириши эса ҳеч кимга сир эмас.\nКомментарии (0) | Добавить: 07.01.2017


Spiegel журнали АҚШ махсус хизматлари кузатуви остида бўлгани маълум қилинди\n21:10 / 03.07.2015\nSpiegel немис журнали таҳририяти АҚШ махсус хизматларининг нишонида бўлган. Бу ҳақда федерал канцлер бошқармасидаги махфий ҳужжатга иқтибос келтирган ҳолда SpiegelOnline интернет-нашри хабар бермоқда.\n2011 йилнинг ёзида АҚШ Марказий разведка бошқармаси (МРБ) раҳбарияти канцлер бошқармасидаги махсус хизматлар ишларини мувофиқлаштириш бўлими бошлиғи Гюнтер Хайсни Spiegel нашрининг ҳукуматда алоқалари борлигидан огоҳлантирган. Ҳужжатдан маълум бўлишича, МРБ хизмат маълумотларини ошкор қилишда Хайснинг ўринбосари Ханс Йозеф Форбекдан шубҳаланган. Форбек бундан кейин бошқа лавозимга олинган. Форбекнинг бошқа лавозимга ўтказилишини тежамкорлик нуқтаи назаридан қилинган деб тушунтирилган.\nSpiegel АҚШ махсус хизматлари нашрнинг таҳририяти телефон қўнғироқларини тингланганидан келиб чиқиб, 3 июлда Германия бош прокуратурасига разкедка фаолияти юритилишига гумон билдириб ва телефон суҳбатларининг сир сақланиши ҳуқуқининг бузилиши ҳолати бўйича шикоят қилган.\nМаълумотларга кўра, АҚШ Миллий хавфсизлик агентлиги нафақат Германия канцлери Ангела Меркель, балки қатор юқори лавозимдаги шахслар ортидан ҳам кузатув олиб борган.\nАҚШ Миллий хавфсизлик агентлигини биринчи навбатда Германиянинг иқтисодий ва валюта сиёсати ҳамда ташқи савдо алоқалари қизиқтирган.\nШу муносабат билан Меркель девонхонаси раҳбари Петер Альтмайер ва АҚШнинг Германиядаги элчиси Жон Эмерсон ўртасида суҳбат бўлиб ўтган. Суҳбат тафсилотлари ошкор этилмаган.


Қозоғистонлик абитуриентларда энди грантга тушиш учун иккита имконият бўлади NUR-SULTAN. Kazinform – Битирувчилар грант асосида ўқишга кириш учун миллий ягона тест топширишга иккинчи марта уриниб кўриш имкониятига эга бўладилар. Бу ҳақда Қозоғистон Республикаси таълим ва фан вазири Асхат Аймағамбетов маълум қилди, дея хабар беради Kazinform мухбири.\nАҚШда илк бор Ўзбекистон ёшлар форуми бўлиб ўтди TASHKENT. Kazinform - АҚШда биринчи марта Ўзбекистон ёшлар форуми ўтказилди. Тадбир Виржиния штатидаги «ZiyoTek» технологик институтида Ўзбекистон ёшлари умумжаҳон ассоциацияси ва Ёшлар ишлари агентлиги ҳамкорлигида ташкил этилди. Бу ҳақда Kazinform UzAга таяниб хабар беради.


18:40 / 10.07.2020 6133 pdf Ўқиш режими + -\nБугунги кунимизда одатга айланиб қолган ачинарли ҳолатлардан бири – қалблардан дуонинг йўқолишидир. Фақатгина Аллоҳ раҳм қилган зотлар бундан мустасно. Агар бирортаси сизга муаммосини айтса ва сиз унга: «Дуода мустаҳкам бўлинг», десангиз, унинг фақат қовоқ уйиб, тумшуғи осилиб, умидсизланиб, хўмрайиб қолганини кўрасиз. Гўё сиз унинг шаштини пасайтириб, ҳафсаласини пир қилиб, дардини сариқ чақага олмагандек бўлиб қоласиз. Бизнинг наздимизда дуонинг мартабаси не ҳолга тушиб қолди?!\nДуо аслида ибодат эмасмиди?! Ибодат бўлганда ҳам, ибодатларнинг мағзи эди-ку! Айнан дуо билан банданинг Роббига яқинлиги, Унга тобелиги, Унинг буюклигига бўйсуниши, Унинг ягона эканига иқрор бўлиши ўлчанар эди-ку!\nИбн Касир айтади: «Мусо дуосининг ижобатини қирқ йилдан кейин кўрди».\nДуо қилиб, қирқ йил кутган Аллоҳнинг набийси эди. Нега энади биз дуо қилганимиздан қирқ кун ўтмасидан, «Дуойимиз қабул бўлмади», дейишни бошлаймиз.\nБиз дуо қилар эканмиз, дуонинг қабул бўлиш сабабларини тўлалигича юзага чиқаришимиз лозим. Дуоларни қабул қилиб, ижобат этиш эса Аллоҳ субҳанаҳу ва таолонинг Ўз хоҳиш-истагига, иродасига боғлиқдир.\nАгар дуойингиз Расулуллоҳ соллаллоҳу алайҳи васалламдан ворид бўлганига кўра бўлса, сизни табриклаймиз. Фақат ўзингиз учун сўраб қиладиган дуоларингизда ёмонлик йўқдир, фақат дуойингизда ҳаром бўлишидан ёки Аллоҳга қарши боришдан эҳтиёт бўлинг.\nТақуюддин Абул Аббос айтади: «Инсонга шу пайтгача айтиб келинаётган дуолар билан дуо қилиш машруъдир. Дуо энг афзал ибодатлардандир. Аллоҳ бизни дуо қилмасликдан қайтарди. Бошқа ибодатларимиздаги каби дуода ҳам шариат ва суннатга эргашиш лозим. Машруъ бўлган дуода бошқалар учун ҳам адолат бўлади. Бунда энг яхшиси комиллик ва афзалликни ўтказиб юбормаслик ва мана шу набавий дуодир. Бу дуо баъзи шайхларнинг айтганидек эмас, балки мусулмонларнинг иттифоқи билан афзал ва комилдир. Қандай қилиб дуонинг айни ўзи хато, гуноҳ ёки яна бошқа нарса бўлиши мумкин?!»\nОғир кунда қолган инсон, ким бўлишидан қатъий назар, ёнбошлаган, ўтирган ёки тик турган ҳолида, яъни ҳар қандай ҳолатда Аллоҳга ёлворишни бошлайди. Ҳатто энг катта кофир, фосиқлар ҳаётида ҳам бундай воқеалар рўй берганига тарихда мисоллар кўп. Турли мусибатлардан кейин дин йўлига кирганларнинг кўплиги ҳам шу ҳолга далил. Аммо, афсуски, кўплар бундан ўзига яраша хулоса чиқариб олмайди. Бошига мусибат тушганда Аллоҳга ёлворади-ю,\nИмом Нававий айтади: «Билгинки, дуодан мақсад – қалб роҳатидир. Бунга далил чексиз кўпдир. Бу ҳақда билишимиз Унинг зикридан очиқ-ойдиндир (Яъни Қуръонда очиқ ойдин келган).\nҚўлимиз ва қалбимизни дуога очайлик!...\n20:48 / 05.05.2017 78974\n22:43 / 05.05.2017 6634\nЖума – мусулмонлар учун байрам\nАнас ибн Молик розияллоҳу анҳудан ривоят қилинади Жума Расулуллоҳ соллаллоҳу алайҳи васалламга нозил қилинди. Уни Жаброил алайҳиссалом олиб тушдилар. Ўшанда давоми...\n2333 07:00 / 21.12.2018\n1532 15:02 / 09.07.2020\n1952 07:00 / 21.01.2019\n1413 04:03 / 01.09.2020


11:26 / 17.07.2017\nҲусан Ҳакимов (исм-фамилиялар ўзгартирилган) ўттиз ёшдан ошибдики, на бир тайинли ишнинг бошини тутди, на уйланиб, бир оилага бош бўлди. Бетайин юришлари, ноқонуний қадам олиши сабаб муқаддам судланиб, 6 йил муддатга озодликдан маҳрум қилинади. Ҳукумат томонидан унга бағрикенглик кўрсатилиб, 2015 йилнинг ноябрь ойида озодликка чиқади, деб ёзади “Ҳуқуқ” газетаси.\nҚилмиши учун сабоқ олгулик жазони ўтаб чиққанидан сўнг ота-онаси, қариндош-уруғлари унинг инсофга келишидан умидвор бўлишди. Аммо Ҳусан уларнинг умидларини пучга чиқарди. Орадан ярим йилча вақт ўтиб, мудҳиш жиноятга қўл урди.\n2016 йил апрель ойининг сўнгги кунларидан бири. Ҳусан кечки соат еттиларда ўртоғи Шоқосим билан маҳалласи ҳудудидаги дўконга кириб, “ширингина” бўлиб қайтиб чиқди. Қадрдонлар дарров хайрлашмасдан, ташқарида суҳбатни давом эттиришди. Ш.Муродов кетгач, Ҳусан дўконга қайтиб бориб, яна бир шиша ароқ сотиб олди. Уйига қайтаркан, қандайдир қўшиқларни хиргойи қилиб, йўл-йўлакай спиртли ичимлик истеъмол қилиб борди. Бир маҳал ёнидан тугун кўтарганича шошиб кетаётган аёл ўтди-ю, унинг фикри бузилди.\nАёлнинг ёлғизлигига ишонч ҳосил қилгач, миясида чақнаган бузуқ ниятини амалга ошириш ҳаракатига тушиб қолди. Унинг ортидан тушиб, йўлнинг бир томони дала билан туташган қисмига етганида “ҳужум”га ўтди. Ҳе йўқ, бе йўқ аёлга ташланиб, уни дала томонга тортди. Жабрланувчи бақир-чақир қилиб, унга қаршилик кўрсатди. Ҳ.Ҳакимов унинг бошига шиша билан урди. Зарбдан чўк тушиб қолган аёл яна-да баландроқ овозда қичқириб, ёрдамга чақираверди. Хавотир ва саросимага тушиб қолган Ҳусан бутунлай идрокини йўқотди. Хаёлини “тинчитиш керак” деган мудҳиш фикр банд қилиб, қўллари шу буйруққа бўйсунди. Ердан тош олиб, ожизанинг ҳаётига “нуқта” қўйди.\nҚилғиликни қилиб бўлгач, мурдани кўздан пана қилиш борасида бош қотира бошлади. Аёлнинг жасадини шундоққина йўл ёқасидаги ғалла майдонига олиб кириб, ариқ ичига ташлади. Бир инсоннинг умрига зомин бўлгани етмаганидек, марҳуманинг қўлидан умумий қиймати 1 млн. сўмликдан ошиқроқ бўлган узугини ва бир жуфт зирагини ечиб олди. Аввалига уни шу ерга ташлаб кетмоқчи бўлди. Бироқ фикридан қайтиб, марҳуманинг танасини дала бўйлаб судраганича ўзининг яшаш уйи томорқаси этагига олиб келди. Уйидан кетмон олиб чиқиб, жасадни кўмиб ташлади.\nБу кимса худди кеча тунда ҳеч нарса бўлмаганидек, эртаси кундан одатдаги ҳаётини давом эттирди. Орадан икки ҳафтача ўтиб, ўзи қазиган қабрдан хабар олди. Қараса, қабр итлар томонидан кавланиб, жасад ер юзасига чиқиб қолибди. Қилмиши ошкор бўлишидан юраги орқага тортиб кетган Ҳ.Ҳакимов мурдани қазиб олиб, 2 та полиэтилен қопларга жойлади. Чўкиши қулайроқ бўлиши учун тошлардан ҳам солиб, қопларни томорқасининг орқа томонидан оқиб ўтувчи дарёга ташлаб юборди.\nЖасадни дарёга оқизган Ҳусан барибир хотиржам бўла олмади. Қандайдир куч уни таъқиб қиларди. Энди у ҳар дақиқада қилмиши ошкор бўлиб қолишидан хавотирга туша бошлади. Шу сабабли ишлаш баҳонасида пойтахтга йўл олди. Тошкент шаҳрига келиб, одамларнинг кунлик ишларини қилиб, пул топиб юрди. Орада уйига ҳам бориб-келиб турди. Шу тахлит ёзни ўтказди. Куз бошида эса эски “саргузашт”ни бошлади. Ижтимоий тармоқ орқали Юнусобод туманида яшовчи Дурдона исмли аёл билан танишиб қолади. Уларнинг бундай танишуви бора-бора жиддийлашиб, яқин муносабатга айланди. Бир неча маротаба учрашишди. Ҳ.Ҳакимов тез орада аёлнинг кўнглига йўл топиб, сирларидан воқиф бўлди ва товламачилик йўлига ўтди. Унга осмондаги ойни-да олиб беришга тайёр бўлиб турган Ҳусан хушторидан 700 минг сўм пул талаб қилди. Унинг бу иши Д.Холматовани карахт қилиб қўйди. Бироқ, бу ҳали ҳаммаси эмасди. Ҳ.Ҳакимов очиқдан-очиқ “шантаж” йўлига ўтиб, агар пул бермаса, ўрталаридаги яқин муносабатни унинг турмуш ўртоғига ошкор қилиш билан қўрқитади. Иложсиз қолган Дурдона унга 400 минг сўм пул, 200 минг сўмлик “Самсунг” русумли уяли алоқа телефон аппарати ва 2 дона қиймати 1 млн. 300 минг сўмлик узукларини беришга мажбур бўлади.\nД.Холматова шу билан “қутулдим”, деб ўйлаганди. Бироқ Ҳусан деганлари осонгина “таслим бўладиган”лар хилидан эмас экан. Аёлдан ундирганларини харж қилиб бўлиб, яна Дурдонани “йўқлаб” қолди. Телефон орқали учрашувга чақириб, кўнгилни хушлаш ниятида эканлигини айтди. Аммо Дурдона товламачи билан ортиқ учрашиш нияти йўқлигини маълум қилиб, унга рад жавобини берди. Бу жавоб Ҳ.Ҳакимовга ёқмади. Энди зўравонлик йўлига ўтиб, аёлни уриб-тепиб, унга қасддан шикаст етказади.\nЖиноят ортидан жиноятга қўл урган йигит барча қилмишлари учун жавоб бериши тайинлигига суднинг қора курсисига ўтирганида яна бир карра амин бўлди. Жиноят ишлари бўйича Сурхондарё вилоят суди томонидан Ҳ.Ҳакимовга узоқ муддатга озодликдан маҳрум қилиш жазоси тайинланди.\nЯшнобод тумани ФҲДЁ биноси олдида эр ўз аёлини пичоқлади, у вафот этди


“Илмий ташкилотлар рейтингини ҳисоблаш методикасини тасдиқлаш тўғрисида” буйруқ\n19657 Ўзбекистон Республикаси Инновацион ривожланиш вазирлиги 07/07/2020 22/07/2020 0\nИлмий ташкилотлар рейтингини ҳисоблаш методикасини\nЎзбекистон Республикаси Вазирлар Маҳкамасининг “Илмий ташкилотлар рейтингини аниқлаш тартибини жорий этиш чора-тадбирлари тўғрисида” 2020 йил 11 майдаги 274-сон қарорига мувофиқ буюраман:\n1. Илмий ташкилотлар рейтингини ҳисоблаш методикаси иловага мувофиқ тасдиқлансин.\n2. Мазкур буйруқ Ўзбекистон Республикаси Фанлар академияси билан келишилган.\nИнновацион ривожланиш вазирининг\n2020 йил 1 июндаги ____ сон буйруғига илова\nИлмий ташкилотлар рейтингини ҳисоблаш методикаси\nВазирлар Маҳкамасининг 2020 йил 11 майдаги 274-сон қарори билан тасдиқланган)\nИлмий ходимларнинг илмий салоҳияти,\nИлмий ташкилотларнинг илмий даражали ходимлар билан таъминланганлик даражаси илмий ходимларнинг умумий сонига нисбатан қуйидаги формула асосида аниқланади:\nIs = [(Pа+Pд) / I)*3] + [(Pн / I)*2].\nНатижага кўра, агар: Is≤1,2 бўлса – 1 балл; 1,2<Is≤1,5 бўлса – 2 балл; 1,5<Is≤2,0 бўлса – 3 балл; Is>2,0 бўлса – 4 балл ҳисобланади.\nIs – илмий даражали ходимлар билан таъминланганлик салоҳияти кўрсаткичи;\nI – илмий ташкилотнинг асосий штатдаги илмий ходимлар умумий сони;\nPа – Ўзбекистон Республикаси Фанлар академияси академиклари (шу жумладан, собиқ Ўзбекистон қишлоқ хўжалиги фанлари академиясининг ҳақиқий аъзолари) сони. Кўрсаткичнинг солиштирма оғирлик коэффициенти - 3 (уч);\nPд – фан доктори (DSc) илмий даражасига эга илмий ходимлар сони. Кўрсаткичнинг солиштирма оғирлик коэффициенти - 3 (уч);\nPн – фан номзоди ёки фалсафа доктори (PhD) илмий даражасига эга илмий ходимлар сони. Кўрсаткичнинг солиштирма оғирлик коэффициенти - 2 (икки).\n2. Фан доктори (DSc)\n3. Фан номзоди ёки фалсафа доктори (PhD)\nИлмий ходимлар таркибидаги ёш олимлар улуши қуйидаги формула асосида аниқланади:\nIё = (Ёо / I) * 100.\nНатижага кўра, агар Iё=0 бўлса – 0 балл; 0<Iё≤45 бўлса – 1 балл; 45<Iё≤55 бўлса – 1,5 балл; Iё>55 бўлса – 2 балл ҳисобланади.\nIё – илмий ходимлар таркибидаги ёш олимлар улуши кўрсаткичи;\nI – илмий ташкилотнинг асосий штатидаги илмий ходимлар умумий сони;\nЁо – илмий ташкилотнинг асосий штатидаги 45 ёшгача бўлган ёш олимларнинг умумий сони.\nИлмий ходимларнинг ўртача ёши ўрта арифметик қиймат асосида қуйидаги формула билан аниқланади:\nIўё = Iё /I.\nНатижага кўра, агар: Iўё=0 бўлса – 0 балл; 0<Iўё≤45 бўлса – 1 балл; Iўё>45 бўлса – 0 балл ҳисобланади.\nIўё – илмий ходимларнинг ўртача ёши кўрсаткичи;\nIё – илмий ташкилотнинг асосий штатидаги ҳар бир илмий ходимлар ёшларининг йиғиндиси;\nI – илмий ташкилотнинг асосий штатдаги илмий ходимлари умумий сони.\nПедагогик фаолият билан шуғулланаётганлар улуши\nИлмий ходимларнинг умумий сонига нисбатан қуйидаги формула билан аниқланади:\nIо = (Ро / I)*100.\nНатижага кўра, агар: Iо≤30 бўлса – 0 балл; 30<Iо≤40 бўлса – 0,5 балл; Iо>40 бўлса – 1 балл ҳисобланади.\nIо – педагогик фаолият билан шуғулланаётган илмий ходимларнинг улуши кўрсаткичи;\nРо – педагогик фаолият билан (ўриндошлик асосида) шуғулланаётган илмий ходимлар сони.\nИлмий ходимларнинг мобиллиги (хорижий илмий ташкилотларда маъруза ва семинар машғулотларини олиб бориш, хорижий илмий изланувчиларга илмий раҳбарлик қилиш)\nИлмий ходимларнинг мобиллиги қуйидаги формула билан аниқланади:\nIм = (Iмо / I) * 100;\nНатижага кўра, агар Iм≤30 бўлса – 0 балл; 30<Iмб≤40 бўлса – 0,5 балл; Iм>40 бўлса – 1 балл ҳисобланади.\nIм – илмий ходимларнинг мобиллиги кўрсаткичи;\nIмо – хорижий илмий ташкилотларда маъруза ва семинар машғулотларини олиб борган, хорижий илмий изланувчиларга илмий раҳбарлик қилган илмий ходимлар сони.\nУстоз-шогирд анъанаси асосида илмий кадрларни тайёрлаш тизимининг мавжудлиги\nУстоз-шогирд анъанаси асосида илмий кадрларни тайёрлаш тизимининг мавжудлиги қуйидаги формула билан аниқланади:\nIмб = (Iк / I) * 100.\nНатижага кўра, агар: Iмб≤20 бўлса – 0 балл; 20<Iмб≤30 бўлса – 0,5 балл; Iмб>30 бўлса – 1 балл ҳисобланади.\nIмб – устоз-шогирд анъанаси асосида илмий кадрлар тайёрлаш кўрсаткичи;\nI – илмий ташкилотнинг асосий штатдаги илмий ходимлари умумий сони;\nIк – илмий ташкилотнинг асосий штатдаги илмий ходимлари таркибидан илмий даражали кадрлар тайёрлаган (илмий раҳбарлик (маслаҳатчилик) қилган) илмий ходимлар сони.\nДокторлик (фалсафа доктори (PhD ва фан доктори (DSc)) диссертациясини ҳимоя қилиш самарадорлиги:\nДокторлик (PhD ва DSc) диссертациясини ҳимоя қилиш самарадорлиги кўрсаткичи қуйидаги формула билан ҳисобланади:\nSd = [(d1/Ih1) + (d2/Ih2) + (d3/I12)]*100.\nНатижага кўра, агар Sd≤40 бўлса – 0 балл; 40<Sd≤60 бўлса – 1 балл; 60<Sd≤80 бўлса – 2 балл; Sd>80 бўлса – 3 балл ҳисобланади.\nSd – докторлик (PhD ва DSc) диссертациясини ҳимоя қилиш самарадорлиги кўрсаткичи;\nIh1 – илмий ташкилотнинг асосий штатдаги илмий ходимлари ва докторантларининг жорий йилдаги (ҳисобот йилида) умумий сони;\nIh2 – илмий ташкилотнинг асосий штатдаги илмий ходимлари ва докторантларининг ўтган йилда (ҳисобот йилидан аввалги йилда) умумий сони;\nd1 – жорий йилда (ҳисобот йилида) диссертациялари ОАК Раёсати томонидан тасдиқланган асосий штатдаги илмий ходимлар ва докторантлар сони;\nd2 – ўтган йилда (ҳисобот йилидан аввалги йилда) диссертациялари ОАК Раёсати томонидан тасдиқланган асосий штатдаги илмий ходимлар ва докторантлар сони;\nd3 – жорий йилда (ҳисобот йилида) ва ўтган йилда (ҳисобот йилидан аввалги йилда) илмий ташкилотнинг асосий штатдаги илмий ходимлари раҳбарлигида тайёрланган ва ОАК Раёсати томонидан тасдиқланган диссертациялар умумий сони.\nI12 – жорий йилда (ҳисобот йилида) ва ўтган йилда (ҳисобот йилидан аввалги йилда) диссертациялари ОАК Раёсати томонидан тасдиқланган илмий ташкилотнинг асосий штатдаги илмий ходимлари ва докторантлари умумий сони.\n1. Жорий йилда ҳимоя қилган илмий ходимлар (ИХ) улуши\n3. Илмий-тадқиқот муассасаси (ИТМ)нинг ИХлари раҳбарлигида ҳимоя қилинган докторлик диссертациялар улуши (жорий ва ўтган йилда)\nИлмий унвон олиш самарадорлиги\nИлмий ходимларнинг профессор, катта илмий ходим ёки доцент илмий унвонини олиш самарадорлиги қуйидаги формула асосида аниқланади:\nU = [(2*Пр) + (1*Кх)] / I.\nНатижага кўра, 0 дан 1 гача бўлган балл ҳисобланади.\nI – илмий ташкилотнинг асосий штатидаги илмий даражага эга бўлган ходимларнинг умумий сони;\nПр – профессор илмий ходим унвонига эга ИХлар сони. Кўрсаткичнинг солиштирма оғирлик коэффициенти - 2 (икки);\nКх – катта илмий ходим ёки доцент илмий унвонига эга ИХлар сони. Кўрсаткичнинг солиштирма оғирлик коэффициенти - 1 (бир).\n1. Профессор илмий унвони ёки етакчи (бош) илмий ходим унвони\nДиссертациясини муддатида ҳимоя қилган докторант ёки мустақил изланувчилар (PhD ва DSc) улуши (ҳузурида докторантура мавжуд бўлса)\nДиссертациясини муддатида ҳимоя қилган докторант ёки мустақил изланувчилар (PhD ва DSc) улуши (ҳузурида докторантура мавжуд бўлса) кўрсаткичи қуйидаги формула билан ҳисобланади:\nHd = [(hd+hm) / (d1+m1)]*100.\nНатижага кўра, агар Hd≤50 бўлса – 0 балл; 50< Hd≤80 бўлса – 0,5 балл;\nHd>80 бўлса – 1 балл ҳисобланади.\nHd – диссертациясини муддатида ҳимоя қилган докторант ёки мустақил изланувчилар (PhD ва DSc) улуши кўрсаткичи;\nd1 – ҳисобот йилида докторантурани тамомлаганларнинг умумий сони;\nm1 – ҳисобот йилида мустақил изланувчилик институтини тамомлаганларнинг умумий сони;\nhd – ҳисобот йилида муддатида диссертация ҳимоя қилган докторантурани тамомлаганларнинг умумий сони;\nhm – ҳисобот йилида муддатида диссертация ҳимоя қилган мустақил изланувчилик институтини тамомлаганларнинг умумий сони.\nII. Илмий фаолиятга оид давлат дастурлари, халқаро грантлар ва хўжалик шартномалари доирасидаги илмий-инновацион лойиҳаларни амалга ошириш натижалари кўрсаткичи\nИлмий фаолиятга оид давлат дастурлари, халқаро грантлар ва хўжалик шартномалари доирасидаги илмий-инновацион лойиҳаларни амалга ошириш натижалари кўрсаткичи ҳисобот йилида бажарилган лойиҳалар сонининг илмий ходимларнинг умумий сониги нисбати асосида қуйидаги формулалар асосида аниқланади:\n1) Fu = Fл / I.\nНатижага кўра, агар Fu=0 бўлса – 0 балл; 0<Fu≤0,1 бўлса – 1 балл; 0,1<Fu≤0,15 бўлса – 2 балл; 0,15<Fu≤0,25 бўлса – 3 балл; 0,25<Fu≤0,35 бўлса – 4 балл; 0,35<Fu≤0,45 бўлса – 5 балл; Fu>0,45 бўлса – 6 балл ҳисобланади.\n2) Аu=Aл / I.\nНатижага кўра, агар Аu≤0,05 бўлса – 0 балл; 0,05<Аu≤0,15 бўлса – 1 балл; 0,15<Аu≤0,30 бўлса – 2 балл; 0,30<Аu≤0,45 бўлса – 3 балл; Аu>0,45 бўлса – 4 балл ҳисобланади.\n3) Iu=Iл / I.\nНатижага кўра, агар Iu≤0,05 бўлса – 0 балл; 0,05<Iu≤0,15 бўлса – 1 балл; 0,15<Iu≤0,30 бўлса – 2 балл; 0,30<Iu≤0,45 бўлса – 3 балл; Iu>0,45 бўлса – 4 балл ҳисобланади.\n4) Xu=Xл / I.\nНатижага кўра, агар Xu=0 бўлса – 0 балл; 0<Xu≤0,10 бўлса – 1 балл; 0,10<Xu≤0,15 бўлса – 2 балл; 0,15<Xu≤0,25 бўлса – 3 балл; 0,25<Xu≤0,35 бўлса – 4 балл; 0,35<Xu≤0,45 бўлса – 5 балл; Xu>0,45 бўлса – 6 балл ҳисобланади.\nFu – фундаментал лойиҳаларда илмий ходимлар иштироки кўрсаткичи;\nFл – илмий ташкилотда ҳисобот даврида бажарилган фундаментал лойиҳалар сони;\nАu – амалий лойиҳаларда илмий ходимлар иштироки кўрсаткичи;\nАл – илмий ташкилотда ҳисобот даврида бажарилган амалий лойиҳалар сони;\nIu – инновацион лойиҳаларда илмий ходимлар иштироки кўрсаткичи;\nIл – илмий ташкилотда ҳисобот даврида бажарилган инновацион лойиҳалар сони;\nХu – халқаро ҳамкорликдаги қўшма илмий лойиҳаларда илмий ходимлар иштироки кўрсаткичи;\nХл – илмий ташкилотда ҳисобот даврида бажарилган халқаро ҳамкорликдаги қўшма илмий-техник лойиҳалар сони.\nИлмий ташкилотнинг халқаро грантлари улуши кўрсаткичи ҳисобот йилида халқаро грантлар асосида жалб қилинган маблағлар миқдорининг ушбу даврда илмий фаолиятга оид давлат дастурларига давлат бюджетидан ажратилган маблағлар миқдорига нисбати асосида қуйидаги формула билан ҳисобланади:\nХg = (g1 / g2)*100.\nНатижага кўра, агар Хg=0 бўлса – 0 балл; 0< Хg ≤10 бўлса – 1 балл;\n10< Хg ≤20 бўлса – 2 балл; 20< Хg ≤30 бўлса – 3 балл; 30< Хg ≤40 бўлса – 4 балл; Хg >40 бўлса – 5 балл ҳисобланади.\nХg – илмий ташкилотнинг халқаро грантлари улуши кўрсаткичи;\ng1 – ҳисобот йилида халқаро грантлар асосида жалб қилинган маблағларнинг хорижий валюта(лар)нинг ҳисобот йили 31 декабрдаги Марказий банк курси бўйича сўмда ҳисобланган миқдори;\ng2 – ҳисобот йилида илмий фаолиятга оид давлат дастурларига давлат бюджетидан ажратилган жами маблағлар миқдори.\nБюджетдан ташқари маблағларнинг жалб қилинганлиги (хўжалик шартномаси)\nИлмий ташкилотнинг бюджетдан ташқари маблағларнинг жалб қилинганлиги кўрсаткичи ҳисобот йилида бюджетдан ташқари манбалар ҳисобидан жалб қилинган маблағларнинг ушбу даврда илмий ташкилотга давлат бюджетидан ажратилган жами маблағлар миқдорига нисбати асосида қуйидаги формула билан ҳисобланади:\nNb = (mnb / bm)*100.\nНатижага кўра, агар Nb=0 бўлса – 0 балл; 0<Nb≤20 бўлса – 1 балл;\n20< Nb≤40 бўлса – 2 балл; 40< Nb ≤60 бўлса – 3 балл; 60< Nb ≤80 бўлса – 4 балл; Nb >80 бўлса – 5 балл ҳисобланади.\nNb – илмий ташкилотнинг халқаро грантлари улуши кўрсаткичи;\nmnb – ҳисобот йилида бюджетдан ташқари манбалар ҳисобидан жалб қилинган маблағлар миқдори;\nbm – ҳисобот йилида илмий ташкилотга давлат бюджетидан ажратилган жами маблағлар миқдори.\nХалқаро илмий маълумотлар базалари кўрсаткичларига кўра илмий ходимлар нашрларига иқтибослар кўрсаткичи қуйидаги формула асосида аниқланади:\nIq = [(8*Ns) + (5*Nu) + (3*Nx)] / I.\nНатижага кўра, 1 дан 16 гача бўлган балл ҳисобланади.\nNs – ҳисобот йилида Scopus, Web of Science ёки бошқа умумэътироф этилган индексацияланган маълумотлар базаларига кирган журналларда чоп этилган мақолаларга иқтисоблар сони. Кўрсаткичнинг солиштирма оғирлик коэффициенти – 8 (cаккиз);\nNu – ҳисобот йилида умумэътироф этилган (ёки импакт пакторга эга) илмий нашрларда чоп этилган мақолаларга иқтибослар сони. Кўрсаткичнинг солиштирма оғирлик коэффициенти - 5 (беш);\nNx – ҳисобот йилида xорижий илмий журналлардаги мақолаларга иқтибослар сони. Кўрсаткичнинг солиштирма оғирлик коэффициенти - 3 (уч).\nХалқаро кўрсаткичларга кўра илмий ходимлар нашрларига иқтибослар, шу жумладан:\n1. Scopus, Web of Science ёки бошқа умумэътироф этилган индексацияланган маълумотлар базалари нашрларидаги улуши\n2. Хорижий илмий журналлардаги улуши\nХалқаро илмий журналларда, маҳаллий илмий нашларда чоп этилган мақолалар ва монографиялар улуши, шу жумладан:\nХалқаро, маҳаллий илмий нашларда чоп этилган мақолалар ва монографиялар улуши кўрсаткичи қуйидагича аниқланади:\nIN = [(5*Рws) + (3*Рm) + (3*Рx) + (2*Рr) + (2*Рxt) + Рt] / I.\nIN –Халқаро илмий журналларда, маҳаллий илмий нашларда чоп этилган мақолалар ва монографиялар улуши кўрсаткичи\nI – илмий ташкилот илмий ходимларининг умумий сони;\nРws – ҳисобот йилида Scopus ва Web of Science маълумотлар базаларига кирган журналларда чоп этилган мақолаларнинг умумий сони. Кўрсаткичнинг солиштирма оғирлик коэффициенти – 5 (беш);\nРm – ҳисобот йилида чоп этилган монографияларнинг умумий сони. Кўрсаткичнинг солиштирма оғирлик коэффициенти - 3 (уч);\nРx – ҳисобот йилида халқаро илмий журналларда чоп этилган мақолаларнинг умумий сони (Scopus ва Web of Science маълумотлар базаларига кирган журналларда чоп этилган мақолалардан ташқари). Кўрсаткичнинг солиштирма оғирлик коэффициенти - 3 (уч).\nРr – ҳисобот йилида республика илмий журналларида чоп этилган мақолаларнинг умумий сони. Кўрсаткичнинг солиштирма оғирлик коэффициенти - 2 (икки).\nРxt – ҳисобот йилида халқаро анжуманларда чоп этилган мақолалар (тезислар)нинг умумий сони. Кўрсаткичнинг солиштирма оғирлик коэффициенти - 2 (икки).\nРt – ҳисобот йилида республика миёсида ўтказилган анжуманлар тўпламларида чоп этилган мақолалар (тезимлар)нинг умумий сони. Кўрсаткичнинг солиштирма оғирлик коэффициенти - 1 (бир).\nИзоҳ: илмий ходимларнинг нашрлари фақат бир марта ҳисобга олинади. Ҳаммуаллифликдаги нашр ҳаммуаллифларнинг розилиги бўлганда битта мақола сифатида, ҳаммуаллифларнинг розилиги бўлмаган тақдирда муаллифлар сонига тенг ҳисобда тақсимлаб ҳисобланади.\nНашр ишларида аффилланган илмий ташкилотнинг номи кўрсатилган бўлиши шарт.\n1. Илмий ходимларнинг Scopus ва Web of Science маълумотлар базаларидаги илмий журналлардаги Хирш индекси ("h-index")\n2. Чоп этилган монографиялар:\nбосма нашрдаги илмий ишлар;\nэлектрон нашрдаги илмий ишлар (researchgate.com, science.com, pubmed.com ва бошқалар)\n3. Халқаро илмий журналлардаги мақолалар\n4. Республика илмий журналлардаги мақолалар\n5. Ҳалқаро анжуманларда чоп этилган тезислар\nИлмий ташкилот томонидан конференция ёки семинарлар ташкил этилганлиги\nИлмий ташкилот томонидан (халқаро ёки республика) конференция ёки семинарлар (бир ва ундан кўп марта) ташкил этилганлиги кўрсаткичи қуйидагича аниқланади:\nНатижага кўра, агар: Ks=0 бўлса – 0 балл; 0<Ks≤1 бўлса – 1 балл; 1<Ks≥2 бўлса – 2 балл ҳисобланади.\nKs - ИТМ томонидан ташкил этилган (халқаро ёки республика) конференция ёки семинарлар сони.\n2. Республика миқёсидаги конференция ва семинарлар\nИлмий ташкилот илмий-тадқиқот ишлари натижаларини тижоратлаштириш ҳамда қўшимча нобюджет молиявий ресурсларни жалб этиш асосида олинган маблағлар ҳажми (млн. сўм) асосида аниқланади:\nНатижага кўра, агар: Int≤50 млн. сўм бўлса – 0 балл; 50<Int≤100 млн. сўм бўлса – 1 балл; 100<Int≤300 млн. сўм бўлса – 2 балл; 300<Int≤500 млн. сўм бўлса – 3 балл; 500<Int≤800 млн. сўм бўлса – 4 балл; 800<Int≤1000 млн. сўм бўлса – 5 балл; Int>1000 млн. сўм бўлса – 6 балл ҳисобланади.\nInt – илмий-тадқиқот ишлари натижаларини тижоратлаштириш асосида олинган маблағлар миқдори кўрсаткичи;\nМ1 – илмий фаолият натижаларидан фойдаланган ҳолда яратилган ишланмаларни (бажарилган ишларни, кўрсатилган хизматларни) реализация қилишдан олинган маблағлар ҳажми (млн. сўм);\nМ2 – муассис ёки таъсисчиларнинг устав жамғармасига улуш сифатида интеллектуал мулк объекти ёки тайёр технологияни киритган ташкилот (ёки ихтисослаштирилган аффилланган ташкилот) иштирокида тижорат ташкилотларини ташкил этишдан олинган маблағлар ҳажми (млн. сўм);\nМ3 – интеллектуал мулк объектларига бўлган ҳуқуқларини учинчи шахсга ўтказиш ва мазкур объектдан фойдаланиш ҳуқуқини роялти тўловларига асосан лицензия шартномаларини тузиш орқали, жумладан, уларни кейинчалик ушбу ҳуқуқлар олувчиси томонидан тижоратлаштириш шарти билан бериш ва бошқа усуллар орқали олинган маблағлар ҳажми (млн. сўм);\nМ4 – иқтисодиёт тармоқлари томонидан илмий ишланмаларга бўлган эҳтиёж асосида бажарилган ишларга (лицензия шартномалари асосида) олинган маблағлар ҳажми (млн. сўм);\nM5 – хорижий инвесторлар томонидан сотиб олинган патентланган технология асосидаги лицензия шартномалари асосида олинган ҳажми (млн. сўм).\n1. Илмий фаолият натижаларидан фойдаланган ҳолда яратилган ишланмаларни (бажарилган ишларни, кўрсатилган хизматларни) реализация қилишдан олинган маблағлар\n2. Муассис ёки таъсисчиларнинг устав жамғармасига улуш сифатида интеллектуал мулк объекти ёки тайёр технологияни киритган ташкилот (ёки ихтисослаштирилган аффилланган ташкилот) иштирокида тижорат ташкилотларини ташкил этишдан олинган маблағлар\n3. Интеллектуал мулк объектларига бўлган ҳуқуқларини учинчи шахсга ўтказиш ва мазкур объектдан фойдаланиш ҳуқуқини роялти тўловларига асосан лицензия шартномаларини тузиш орқали, жумладан, уларни кейинчалик ушбу ҳуқуқлар олувчиси томонидан тижоратлаштириш шарти билан бериш ва бошқа усуллар орқали олинган маблағлар\n4. Иқтисодиёт тармоқлари томонидан илмий ишланмаларга бўлган эҳтиёж улуши (лицензия шартномалари)\n5. Хорижий инвесторлар томонидан сотиб олинган патентланган технология асосидаги лицензия шартномалари улуши\nИлмий-тадқиқот натижаларини ҳуқуқий муҳофаза қилиш\nInm = (Пт + Дг + Им) / I.\nНатижага кўра 0 дан 3 гача бўлган балл ҳисобланади.\nInm – илмий-тадқиқот натижаларини ҳуқуқий муҳофаза қилиш кўрсаткичи;\nПт – ҳисобот йилида интеллектуал мулк объектларидан олинган мухофаза ҳужжатлари (патентлар) сони. Кўрсаткичнинг солиштирма оғирлик коэффициенти - 1 (бир);\nДг – ҳисобот йилида дастурий махсулотларга гувоҳномалар сони. Кўрсаткичнинг солиштирма оғирлик коэффициенти - 1 (бир);\nИм – ҳисобот йилида интеллектуал мулк объектига олинган талабномалар сони. Кўрсаткичнинг солиштирма оғирлик коэффициенти - 1 (бир).\n1. Интеллектуал мулк объектларига олинган муҳофаза ҳужжатлари (патентлар)\n2. Дастурий маҳсулотларга гувоҳномалар\nИлмий-ҳажмдор маҳсулотларнинг ташқи бозорга йўналтирилганлик улуши (экспорт)\nИлмий-ҳажмдор маҳсулотларнинг ташқи бозорга йўналтирилганлик улуши (экспорт) илмий-ҳажмдор махсулотларни экспорт қилиш асосида жалб қилинган маблағларнинг миқдори асосида аниқланади.\nНатижага кўра, агар: Mm = 0 минг АҚШ доллари бўлса – 0 балл; 0<Mm≤80 минг АҚШ доллари бўлса – 1 балл; 80<Mm≤200 минг АҚШ доллари бўлса – 2 балл; 200<Mm≤350 минг АҚШ доллари бўлса – 3 балл; Mm>350 минг АҚШ доллари бўлса – 4 балл ҳисобланади.\nMm – ИТМ томонидан илмий-ҳажмдор махсулотларни экспорт қилиш асосида жалб қилинган маблағлар ҳажми (минг АҚШ доллари).\nИлмий-тадқиқот фаолиятининг самарадорлигини бевосита амалда синаб, ишлаб чиқаришга жорий этиш бўйича ташкил этилган инфратузилмалар мавжудлиги:\nИлмий-тадқиқот фаолиятининг самарадорлигини бевосита амалда синаб, ишлаб чиқаришга жорий этиш бўйича инфратузилмаларнинг (инновация марказлари, технопарклар) ташкил этилганлиги асосида (1 балл бериш билан) аниқланади.\n1. Инновация марказлари\nИлмий ташкилот ҳузурида тажриба ишлаб чиқариш тузилмасининг мавжудлиги:\n1. Синов-тажриба майдончалари (полигонлар),\n2. Махсус лабораториялар\nИлмий ташкилотда инновацион стартап акселератор ва инкубаторларнинг ташкил этилганлиги ҳамда тўлиқ фаолият юритаётганлиги\nИТМда инновацион стартап акселератор ва инкубаторларнинг ташкил этилганлиги ҳамда тўлиқ фаолият юритаётганлиги асосида (2 балл бериш билан) аниқланади.\nИлмий ташкилотнинг фаолият йўналишига оид лаборатория ва бошқалар билан таъминланганлик даражаси\nМуассасанинг расмий веб-сайтининг Миллий қидирув тизимидаги ўрни\nИТМнинг расмий веб-сайтининг www.uz миллий қидирув тизимидаги ўрни (рейтингда қатнашаётган ИТМлар кесимида) қуйидагича аниқланади:\nR = 3*[1-(Itm / N)].\nR – ИТМнинг расмий веб-сайти Миллий қидирув тизимидаги ўрни кўрсаткичи. Кўрсаткичнинг солиштирма оғирлик коэффициенти - 3 (уч);\nItm – www.uz миллий қидирув тизимида ИТМ расмий веб-сайти жойлашган тартиб рақами (рейтингда қатнашаётган ИТМлар кесимида);\nN – рейтингда қатнашаётган ИТМларнинг умумий сони.


Tesla ҳаммабоп машина чиқаради » Скачать музыку бесплатно новинки музыки 2016-2017\nКомментариев: 0 Просмотров: 421 Дата: 29-04-2016, 18:54 Auto Express нашри хабарига кўра, Tesla Motors етакчиси Элон Маск Норвегиядаги Transport Solutions конференциясида Tesla Model 4 деб номланган электромобиль ишлаб чиқариш режасини айтди. Янги русум Model 3дан кичикроқ ва арзонроқ бўлиши кўзда тутилмоқда. Элон Маск аҳолининг катта қисми учун ишлаб чиқарилган Model 3 русумидан кўнгли тўлган, аммо янада халқчил электромобиль яратишни истайди. “Янада ҳамёнбоп машиналар келажакда йўлларда юради. Масалан, Model 3 шундай яратилганки, ҳар икки одамдан бири олиши мумкин. Келгусида янада арзон тўртинчи ва бошқа русумларни ишлаб чиқарамиз ҳамда ҳар бир одам сотиб олиш имкони яралади”, дейди Элон Маск. Auto Bild нашри янги электрокар 15 минг евро атрофида туришини чамалади. Янги русумни 2018 йилдан эртароқ бозорда кўрмаймиз. - деб хабар бермоқда Carzone.uz нашри.


«У қолганлардан бир поғона устун ». Луис Энрике йилнинг энг яхши футболчиси соврини кимга берилиши кераклигини айтди\nSept. 11, 2018, 8:38 a.m. 21836\nИспания терма жамоаси бош мураббийи Луис Энрике ФИФА талқини бўйича йилнинг энг яхши ўйинчиси бўлиш учун номзодлар учлиги ҳақида фикр билдириб, «Барселона» юлдузи Лионель Месси ушбу совринни қўлга киритиши керак, деган фикрни илгари сурди.\n«Хорватия терма жамоаси ўйинчиларидан Модрич ва Ракитични ажратиб кўрсатган бўлар эдим. Улар шахсий совринларга муносиб. Бироқ агар жаҳоннинг энг яхши футболчиси ҳақида гап кетадиган бўлса, бу соврин Мессига берилиши керак. У қолганлардан бир поғона устун», - деган Энрикенинг сўзларини келтириб ўтди AS.\nЭслатиб ўтамиз, 43 ёшли мутахассис 2008-2011 йилларда «Барселона В», 2014-2017 йиллар давомида эса Каталония клубининг асосий жамоасига бош мураббий бўлган.\nТаъкидлаш жоиз, 2018 йилнинг энг яхши ўйинчиси бўлиш учун номзодлар рўйхатидан аргентиналик ҳужумчи ўрин олмаган. 24 сентябрь куни Криштиану Роналду («Реал»/«Ювентус», Португалия терма жамоаси), Лука Модрич («Реал», Хорватия терма жамоаси) ва Муҳаммад Салоҳ («Ливерпуль», Миср терма жамоаси) учлигидан қай бири ғолиб чиққани маълум бўлади. Тақдирлаш маросими шу куни Лондон шаҳрида ўтказилади.\n12 Ноябрь 12449\n14 Ноябрь 22816